Den Briel

Den Briel of D'n Briel (Nederlands: Brielle) is 'n vestiengsta'ie en voormaelige gemeênte op Voorne-Putt'n in Zuud-'Olland. D'r weune 14.000 meêssen (2023). Den Briel is in 2023 opgegaen in de nieuwe gemeênte Vore an Zeê.

Dit kleine sta'ie spelende een belangrieke rol in de Nederlanse geschiedenisse, toe op 1 april 1572 de stad z'n eige as eêrste overgevende an de Geuzen. Dit wast eêrste groôte waepenfeit van Nederlanse kant in de Tachentigjaerige Oôrlog

Leater wier 't een slaeperig sta'ie. De Briele Maes verzande steeds varder en in de 19e eeuw wiert Kanaol deur Voorne 'egraeve, weerdeur Den Briel in een uuthoek kwam te liggene. Nae anleg van de Nieuwe Waeterwegt kwam d'r himmaele gin schip meer langs. In de jaeren '50 van de twintigste eêuwe wier voor de poorte van Den Briel d'n Europoort an'eleid. Dat heit ut anzicht vant sta'ie gin goed 'edea. A'j noe an komt rieje vanaf Flakkeê over de N57 zie je een woud van hoôgspanniengsmas'n, febriekpupen en windmeules, weertussen de eêns zo majestueuze toren van Den Briel stoôt.

In de jaeren '50 wor de Brielse Maos himmeale of'edamt. Den Briel komt dan ant Briele Meer te liggene. In de tweêde helt van de twintigste eêuwe ist sta'ie iets uut'ebreid mit een antal wieken, mar qua inweuners wiert overvleugeld deu Hellevoet en Spiekenisse. Rond Den Briel is aok wat glastuunbouw te vindene.

Onger Den Briel vielen de plekken Zwartewaol en Vierpolders.

 Gemeênteraed 
De voormaelige gemeênteraed van Den Briel bestond uut zeventien zeêtels. Hieronger stoot de saemenstellieng van de gemeênteraed vanof 1998:nlverkiezingen

 Zetelverdelieng Partij  2018  2014  2010  2006  2002  1998Inwonersbelangen  Gemeente Brielle  6     VVD  4  4  5  5  6  6CDA  3  4  3  3  3  3PvdA  2  1  2  4  5  6D66  2  3  2  1  1  2SP   5  4  3  Onafhankelijke Lokale Partij    1  1  Lijst-Zaal      2  Totael  17  17  17  17  17  17 Opkomst  52%  50%  52%  56%  56%  57%

 Kaerten 
Kaerten van Den Briel.

 Bekende inweuners 
 Jaap Sala, politicus (burhemeêster)
 Maarten Tromp, admiraol

 Noôten 

 Lienks nae buten 
 Voormaelige gemeênte
 Plaatsengids
 AlleCijfers

Categorie:Voormaelige gemeênte in Zuud-'Olland
Categorie:Stad in Zuud-'Olland
*